CELEX: 62021TN0332
Language: hr
Date: 2021-06-11 00:00:00
Title: Predmet T-332/21: Tužba podnesena 11. lipnja 2021. – Wizz Air Hungary/Komisija

2.8.2021   
            
            
               HR
            
            
               Službeni list Europske unije
            
            
               C 310/37
            
         
      Tužba podnesena 11. lipnja 2021. – Wizz Air Hungary/Komisija
      (Predmet T-332/21)
      (2021/C 310/50)
      Jezik postupka: engleski
      
         Stranke
      
      
         Tužitelj: Wizz Air Hungary Légiközlekedési Zrt. (Wizz Air Hungary Zrt.) (Budimpešta, Mađarska) (zastupnici: E. Vahida, S. Rating i I.-G. Metaxas-Maranghidis, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da:
      
                  —
               
               
                  poništi tuženikovu odluku od 2. listopada 2020. o državnoj potpori SA.56810 (2020/N) – Rumunjska – COVID-19: Potpora TAROM-u (1); i
               
            
                  —
               
               
                  naloži tuženiku snošenje troškova.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog, koji se temelji na tvrdnji da je tuženik pogrešno primijenio članak 107. stavak 2. točku (b) UFEU-a i počinio očite pogreške u ocjeni prilikom ispitivanja proporcionalnosti potpore u odnosu na štetu nastalu krizom izazvanom bolešću COVID-19.
               
            
                  2.
               
               
                  Drugi tužbeni razlog, koji se temelji na tvrdnji da je tuženik povrijedio određene odredbe UFEU-a i opća načela prava Europske unije na kojima se temelji liberalizacija zračnog prijevoza u Europskoj uniji od kasnih 1980.-tih (primjerice, zabrana diskriminacije, sloboda pružanja usluga – koja se na zračni prijevoz primjenjuju kroz Uredbu (EZ) br. 1008/2008 (2) – i sloboda poslovnog nastana).
               
            
                  3.
               
               
                  Treći tužbeni razlog, koji se temelji na tvrdnji da je tuženik propustio pokrenuti službeni istražni postupak usprkos postojanju ozbiljnih poteškoća i da je povrijedio tužiteljeva postupovna prava.
               
            
                  4.
               
               
                  Četvrti tužbeni razlog, koji se temelji na tvrdnji da je tuženik povrijedio svoju obvezu obrazlaganja.
               
            
         (1)  SL 2021., C 94, str. 1.
      
      
         (2)  Uredba (EZ) br. 1008/2008 Europskog parlamenta i Vijeća od 24. rujna 2008. o zajedničkim pravilima za obavljanje zračnog prijevoza u Zajednici (preinaka) Tekst značajan za EGP (SL 2008., L 293, str. 3.–20.) (SL, posebno izdanje na hrvatskom jeziku, poglavlje 7., svezak 8., str. 164.).